Սակայն Կոլորադոյում, ի վերջո, բոլորս բարեբախտություն ունեցանք Թրամփի համակիրներ տեսնելու, որովհետեւ գնացինք Կոլորադոյի քրիստոնեական համալսարան, որի համբավը թեւածում է ամբողջ նահանգում՝ որպես հանրապետական կոնսերվատիզմի միջնաբերդի: Հիմնական եւ էական հանդիպումը պրն. Ջեֆ Հանթի հետ էր, որն այդ համալսարանի դասախոսներից է եւ համալսարանում գործող Centennial Institute-ի տնօրենը: Իր խոսքից, մեր բավական սուր հարցերին նրա պատասխաններից ես վերջապես ըմբռնեցի, թե ինչը կարող է կրթված, մտածող, ժամանակակից մարդուն մղել, այնուամենայնիվ, Թրամփին ձայն տալու: